Ettepanek muuta Viljandi Linnavolikogu 28.01.2005 määruse nr 93 Lisa 1-te alljärgnevalt:

Viljandi linna kaugküttepiirkond hõlmab territooriume, mis piirnevad järgmiselt:

Paala teelt linnapiirist mööda linna piiri kuni ristumiseni Mooni tänava mõttelise pikendusega, siis mööda Mooni tänavat üle Kanepi tänava Kullamäe tänavale ja mööda Kullamäe tänavat kuni Ugala puiesteeni. Sealt mööda Ugala puiesteed ja Saare tänavat Ilmarise tänavani, siis mööda Ilmarise tänavat ja M.Veske puiesteed Kalda puiesteeni. Sealt mööda Kalda puiesteed Uue tänavani, siis mööda Uut tänavat Tartu tänavani ja Tartu tänavat mööda Karja tänava ristmikuni. Sealt mööda Karja tänavat Järve tänavani ja siis mõttelise joonena mööda Viljandi järve ranna äärt Sõudeellinguni. Sealt mööda kergliiklusteed Ranna puiestee ja Pika tänava ristmikuni, siis mööda Ranna puiesteed kuni Ranna puiestee ja Hariduse tänava ristmikuni. Sealt edasi mööda Hariduse tänavat Huntauguni, siis Huntaugu mäe läänenõlva pidi kuni Viljandi matkarajani. Edasi mööda matkarada kuni Obeliskini. Obeliskist mööda juurdepääsuteed kuni Riia maantee ja Imavere-Viljandi-Karksi-Nuia maantee ristmikuni. Sealt ristmikust edasi mööda Imavere-Viljandi-Karksi-Nuia maanteed kuni linna piirini, siis mööda linna piiri kuni ristumiseni Pärnu maanteega. Sealt edasi mööda Pärnu maanteed kuni Pärnu maantee ja Planeedi tänava ristmikuni, siis mööda Planeedi ja Pargi tänavat Metsküla teeni. Sealt edasi mööda Metsküla teed kuni linna piirini ja siis edasi mööda linna piiri kuni Paala teeni.

Märkus: Kaugküttepiirkonna hulka arvatakse piirkonnaga külgnevad krundid.

Hetkel kehtiv sõnastus:

Raua tänav alates Metsküla teest kuni linna loodepiirini. Sealt mööda linna piiri kuni Uueveski uue elamurajoonini, siis mööda Kanepi ning Lina tänavat kuni Lina tänava ja Ugala puiestee ristmikuni. Sealt Ugala puiesteele ja siis Musta teele. Musta teelt Musta tee ja Tallinna tänava ristmikuni, kust suundub mööda Lembitu puiesteed kuni Lembitu puiestee ja Meeme tänava ristmikuni. Seal mööda Meeme ja Kunderi tänavat kuni Kunderi ja Allika tänava ristmikuni, siis mööda Allika tänavat Jakobsoni tänavani. Mööda Jakobsoni tänavat Jakobsoni ja Põllu tänavate ristmikuni. Sealt mööda Põllu tänavat kuni Põllu ja Kõrgemäe tänava ristmikuni. Siis mööda Põllu tänava mõttelist pikendust kuni Õuna tänavani. Siis mööda Õuna tänava mõttelist pikendust Tartu tänavale. Tartu tänaval kuni Tartu ja Oru tänava ristmikuni, sealt mööda Oru tänavat kuni Munga tänava mõttelise pikenduseni Oru tänaval. Sealt mööda Munga tänava mõttelist pikendust Munga tänavale. Sealt mööda Munga tänavat kuni Munga ja Pika tänava ristmikuni. Pikalt tänavalt mööda Pika tänava mõttelist pikendust kuni 1. Kirsimäeni. Sealt Hariduse tänavale, siis mööda Hariduse tänavat kuni Huntaugumäeni. Sealt Huntaugu mäe läänenõlva kuni Viljandi matkarajani. Edasi mööda matkarada kuni Obeliskini. Obeliskist mööda juurdepääsuteed kuni Riia maantee ja Ringtee ristmikuni. Siis Riia maantee ja Ringtee ristmikust mööda Ringteed kuni Vilja tänava mõttelise pikenduseni Ringteel. Sealt mööda Vilja tänava mõttelist pikendust Vilja tänavale. Sealt mööda Vilja tänavat kuni raudteeni. Sealt mööda raudteed kuni Vaksali tänava ja raudtee ristumiseni. Ristumisest mööda Vaksali tänavat kuni Vaksali ja Köstri tänava ristmikuni. Edasi mööda Köstri tänavat Köstri ja Lille ristmikuni. Ristmikust mööda Lille tänavat Künni tänavale. Künni tänavalt Külvi tänavale kuni Külvi ja Suur-Kaare ristmikuni. Sealt Suur- Kaare ja Külvi tänava ristmikuni. Ristmikust Külvi tänavale ja Külvi tänava mõttelist pikendust mööda raudteeni. Raudteed mööda kuni Metsküla tee mõttelise pikenduseni Raua tänaval.

Märkus: Kaugküttepiirkonna hulka arvatakse piirkonnaga külgnevad krundid.